गोरखपुरः उत्तर प्रदेश के सीएम योगी आदित्यनाथ ने बीजेपी नेता यशवंत सिन्हा द्वारा नोटबंदी पर उठाए गए सवाल पर कहा कि यह एक साहसिक कदम था और इससे भ्रष्टाचार पर नकेल कसने में मदद मिली है। गोरखपुर में मीडिया से बातचीत के दौरान सीएम योगी ने यह बात कही। उन्होंने कहा कि प्रधानमंत्री के सक्षम नेतृत्व में नोटबंदी को बहुत सही और बिना किसी परेशानी के लागू किया गया। केंद्र ने आर्थिक मुद्दे पर जो भी फैसले लिए उसकी तारीफ न सिर्फ देश में बल्कि विदेशों में भी की गई।